ตอนเที่ยงของวันทำงานที่ผ่านมา นิวคุงได้แวะกินก๋วยเตี๋ยวที่ร้าน เก๋ เจ้าเก่า เจริญรัถ เลยเอามารีวิวให้ชมครับ
โดยร้านนี้จะตั้งอยู่ที่ต้นซอย เจริญรัถ 30 อยู่ด้านข้างของ 7-11 เลยหาร้านได้ไม่ยาก
ที่ร้านไม่มีที่จอดรถนะครับ ต้องจอดแถวปากซอย หรือในละแวกนั้นแล้วค่อยมากินกัน

เมนูของกินที่ร้านก็จะขายเป็นเมนู น้ำตก ต้มยำ โดยจะเน้นเป็นเนื้อหมู นะครับ
ราคาต่อชามนั้นก็จะอยู่ที่ชามละ 35-40 บาท

วันนี้นิวคุงได้สั่งกินเป็นเมนู บะหมี่ต้มยำ ครับ
ทีเด็ดในชามนี้ ต้องยกให้ที่ปริมาณครับ ผมว่าพี่แกเค้าให้เยอะมาก จนผมกินไม่หมดชามเลยทีเดียว
รสชาติตำยำนั้นจะเป็นรสที่เผ็ดหวานอ่อนๆ พอกินได้เรื่อยๆ เส้นบะหมี่เป็นแบบเส้นเล็ก ลื่นอร่อยกินง่ายดี
ตัวเนื้อหมูนั้นจะมีทั้งส่วนเนื้อล้วนและติดมัน แต่ก็นุ่มหวานดี และตัวลูกชิ้นเด้งอร่อยได้มาตรฐาน

สรุปโดยรวม (เต็ม 10)
ให้ 6 คะแนน รสชาติโดยรวมแล้วเป็นรสอร่อยแบบธรรมดา ไม่ได้ติดใจอะไรมากครับ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  11 / 5 / 58
